 РЕПУБЛИКА СРБИЈА
АУТОНОМНА ПОКРАЈИНА ВОЈВОДИНА
ГРАД НОВИ САД
ГРАДСКА ИЗБОРНА КОМИСИЈА ГРАДА НОВОГ САДА
Број: 013-1/2026-128-I

З А П И С Н И К
са 27. седнице Градске изборне комисије Града Новог Сада одржане 16. октобра 2026. године, у згради Скупштине Града Новог Сада, Улица Жарка Зрењанина 2, II улаз, I спрат, Плава сала, са почетком у 10 часoвa.

	Седници су присуствовали: Горан Митровић, заменик председника Комисије, Ивана Цуцић, Бојан Стојановић, Звездан Живанов, Зоран Кнежевић, Милош Влашкалић, Јасмина-Татјана Чолак и Предраг Јоксимовић, чланови Комисије у сталном саставу, Едит Кочар-Ђалаи, Витомир Васић, Александар Тијанић, заменици члана Комисије у сталном саставу, са правом гласа, Данијел Малетић, Дејан Дроњак и Неда Вребац, чланови Комисије у проширеном саставу, Радослав Јанковић, Чонгор Каса, Срђан Хромиш, Лука Гаћеша, Немања Сератлић, заменици члана Комисије у проширеном саставу, са правом гласа.

Седници је присуствовала и Мирјана Василић, секретар Комисије.

[bookmark: _GoBack]Поред наведених, седници Комисије су присуствовали: Бранислав Антић, заменик члана Комисије у сталном саставу, Сања Максимовић, заменик секретара Комисије, Ђорђе Боројев, шеф Сектора за информисање у Служби Скупштине Града Новог Сада, Мира Марчетић, шефица Сектора за скупштинске послове у Служби Скупштине Града Новог Сада, Наташа Мајски Чонкаш и Данијела Роботић, самосталне саветнице у Служби Скупштине Града Новог Сада.

	Седници је председавао Горан Митровић, заменик председника Комисије, који је констатовао да је на седници присутно 10 чланова Комисије и девет заменика члана Комисије, са правом гласа, односно да су испуњени услови за пуноважан рад и одлучивање Комисије.

	Записник са 26. седнице достављен је чланицама и члановима Комисије накнадно.

	Заменик председника Комисије је упитао да ли има примедби на Записник.

	Пошто није било примедби, заменик председника Комисије је ставио на гласање Записник са 26. седнице Комисије.

	Након гласања, заменик председника Комисије је констатовао да је Комисија са 18 гласова “за“, ниједним гласом „против“ и једним гласом „уздржан“, односно већином гласова од укупног броја чланова усвојила Записник са 26. седнице Комисије.

	Затим се прешло на утврђивање дневног реда.

	Предлог дневног реда достављен је чланицама и члановима Комисије уз сазив седнице.

Заменик председника Комисије је ставио на гласање предложени дневни ред.

Након гласања, заменик председника Комисије је констатовао да је Комисија са 19 гласова „за“, ниједним гласом „против“ или „уздржан“, односно једногласно утврдила

Д н е в н и  р е д

1. План спровођења обука лица именованих у бирачке одборе за спровођење избора за народне посланике Народне скупштине, расписане за 25. октобар 2026. године 

Затим се прешло на рад по утврђеном дневном реду.

1.ТАЧКА ДНЕВНОГ РЕДА
ПЛАН СПРОВОЂЕЊА ОБУКА ЛИЦА ИМЕНОВАНИХ У БИРАЧКЕ ОДБОРЕ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ, РАСПИСАНЕ ЗА 25. ОКТОБАР 2026. ГОДИНЕ

Предлог плана достављен је чланицама и члановима Комисије уз сазив седнице.

Заменик председника Комисије је отворио претрес.

У претресу су учествовали: Мира Марчетић и Ивана Цуцић.

Пошто се у претресу више нико није јавио за реч, заменик председника Комисије је закључио претрес. 

Заменик председника Комисије је ставио на гласање предложени План.

Након гласања, заменик председника Комисије је констатовао да је Комисија са 19 гласова “за“, ниједним гласом „против“ или „уздржан“, односно једногласно донела

ПЛАН
СПРОВОЂЕЊА ОБУКА ЛИЦА ИМЕНОВАНИХ У БИРАЧКЕ ОДБОРЕ ЗА СПРОВОЂЕЊЕ ИЗБОРА ЗА НАРОДНЕ ПОСЛАНИКЕ НАРОДНЕ СКУПШТИНЕ, РАСПИСАНЕ ЗА 25. ОКТОБАР 2026. ГОДИНЕ
БРОЈ 013-1/2026-128-I
(План се прилаже уз Записник и чини његов саставни део)

Пошто је завршен рад по утврђеном дневном реду, заменик председника Комисије је закључио 27. седницу Градске изборне комисије Града Новог Сада у 10.10 часова.


СЕКРЕТАР	             	                ЗАМЕНИК ПРЕДСЕДНИКА КОМИСИЈЕ
        
       Мирјана Василић		                  	              Горан Митровић

